
    GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/24-003/192
URBROJ: 251-13-11-16/003-24-3
Zagreb, 23. siječanj 2024.
Z A P I S N I K

sa 34. sjednice Vijeća Mjesnog odbora „Samoborček“, održane 23. siječnja 2024. s početkom u 20,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Mirjana Ana-Marija Piskulić, Maja Đuroković, Ana Legčević,

Predsjednik Vijeća Mjesnog odbora „Samoborček“ utvrđuje da je na sjednici prisutno 6 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika s 33. sjednice. 
Vijeće JEDNOGLASNO prihvaća Zapisnik s 33. sjednice.

Predsjednik predlaže:
	                       DNEVNI RED

       1. Prijedlog Plana potreba za aktivnostima, programima i projektima unapređenja kvalitete života 
           u 2024.
       2. Zadovoljstvo radom domara
       3. Prijedlog zaključka o povremenom korištenju prostora po zahtjevu Udruge BLOK
       4. Aktualna problematika
       5. Pitanja, prijedlozi i obavijesti

koji je prihvaćen JEDNOGLASNO.

[bookmark: _Hlk138760601]Ad. 1 Prijedlog Plana potreba za aktivnostima, programima i projektima unapređenja kvalitete 
           života u 2024.
Predsjednik izvješćuje o materijalima te daje potpredsjednici Nikolini Rajković da obrazloži prijedlog. Otvara raspravu, u kojoj sudjeluju članovi Vijeća, zaključuje raspravu. 
Vijeće Mjesnog odbora „Samoborček“  JEDNOGLASNO donosi
	PLAN

	potreba za aktivnostima, programima i projektima unapređenja kvalitete života građana


	Mjesnog odbora "Samoborček" u 2024.



	Članak 1.

	Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
	
	

	Članak 2. 

	Planirana sredstva iz članka 1. u Mjesnom odboru, u ukupnom iznosu od  4.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	
	
	

	Naziv aktivnosti 
	Trešnjevka - kvart utočište

	Opis aktivnosti  
	Povezivanje lokalne i multikulturne zajednice na području Trešnjevke-sjever kroz likovnu, filmsku, plesnu i primijenjenu umjetničku praksu te interkulturni dijalog i osnaživanje

	Cilj(evi) aktivnosti 
	Ciljevi aktivnosti su doprinijeti vidljivosti kulturno-umjetničkih i društvenih praksi ranjivih i marginaliziranih skupina te njihovom povezivanju s lokalnom zajednicom na području Trešnjevke-sjever. Kroz plan potreba u 2024. godini, MO Samoborček će aktivno u suradnji s MO Ciglenica, MO Stara Trešnjevka, Vijećem Gradske četvrti Trešnjevka-sjever, civilnim udrugama, gradskim centrima i uredima koji se bave promicanjem ljudskih prava i civilnog društva te umjetnicima ostvarivati kulturno-umjetničke programe namijenjene svim građanima na području Trešnjevke-sjever pa i šire. Kroz likovne, filmske, plesne i primijenjene umjetničke programe te kulinarske radionice koji će se realizirati u prostorima MO Samoborčeka, MO Ciglenice i MO Stara Trešnjevka od ožujka do prosinca 2024. godine cilj je aktivno uključiti građane bez obzira na nacionalnu, etničku, dobnu, spolnu, rodnu i ostalu manjinsku pripadnost. Podrazumijevajući da su dijalog i integracija uzajaman proces, mjesni odbori žele postati prostori u kojem se odvijaju multi-kulturni sadržaji u kojima mogu sudjelovati svi zainteresirani, na aktivan i nediskriminirajući način. 

	Datum održavanja
	ožujak - prosinac 2024.

	Procijenjena vrijednost  
	4.000,00 €

	
	

	Članak 3.

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 4. 

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad. 2 Zadovoljstvo radom domara
Predsjednik u uvodu konstatira da točku stavlja na dnevni red kao nastavak diskusije provedene na koordinaciji VGČ Trešnjevka – sjever vezane uz stanje održavanja čistoće u prostorima Mjesnih odbora i posljedično tome, zadovoljstvom rada domara čija je (prema dobivenim informacijama o obvezama domara) između svih ostalih obveza i obveza održavanja čistoće prostora za koji je zadužen. Predsjednik otvara raspravu. U raspravi sudjeluju svi vijećnici/vijećnice. Po provedenoj raspravi Vijeće jednoglasno usvaja stav da održavanje čistoće u prostorima MO Samoborček ne zadovoljava te ga je potrebno unaprijediti. Ne raspolažući detaljnim informacijama o iznosima i obvezama te načinu i vrsti ugovornog odnosa između Grada Zagreba i domara, Vijeće MO Samoborček traži od poslodavca (Grad Zagreb) da donese odgovarajuće mjere sa svrhom postizanja značajnog povećanja kvalitete u održavanju čistoće prostora MO „Samoborček“;

Ad. 3 Prijedlog zaključka o povremenom korištenju prostora po zahtjevu Udruge BLOK 
 
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. Vijeće Mjesnog odbora „Samoborček“  JEDNOGLASNO donosi

ZAKLJUČAK

1. BLOK – Lokalna baza za osvježavanje kulture iz Zagreba, Nova cesta 66, koji zastupa Ana Kutleša, odobrava se povremeno korištenje prostora u objektu mjesne samouprave „Samoborček“, Zagreb, Nova cesta 37, uredske prostorije 5 i 6, u terminu od ponedjeljka do četvrtka u vremenu od 10.00 do 16.00 sati i teče od 15. veljače 2024. godine do 1. lipnja 2024. godine.
2. Prostor iz točke 1. ovog Zaključka, koristit će BLOK – Lokalna baza za osvježavanje kulture bez naknade.
3. BLOK – Lokalna baza za osvježavanje kulture obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.
5. Ovim zaključkom stavlja se van snage Zaključak donesen 24. listopada 2023. godine na 31. sjednici Vijeća Mjesnog odbora „Samoborček“, KLASA: 024-08/23-003/2085, URBROJ: 251-06-11-16/003-23-8

Ad. 4 Aktualna problematika
a) postavljanje uspornika prometa u Ulici Andrije Žaje od Nove ceste do Ulice Božidara Adžije
  
Predsjednik uvodi u točku te konstatira mjere za usporenje prometa u Žajinoj ulici koje su 30.12.2022. donesene Rješenjem KLASA: UP/I 340-08/22-002/2512, UR.BROJ: 251-10-41-1/001-22-2 za koje je prema obavijesti od 12.12.2022. dobivena suglasnost MUP-a do danas nisu primijenjene. Isto tako navodi da su učestali zahtjevi za usporenjem prometa na čitavom potezu od Nove ceste pa sve do Ulice Božidara Adžije.
Predsjednik izvješćuje o materijalima, otvara raspravu, u kojoj sudjeluju članovi Vijeća, zaključuje raspravu. 
Vijeće Mjesnog odbora „Samoborček“  JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ traži hitnu primjenu donesenog rješenja Klasa: UP/I340-08/22-002/2512, Urbroj: 251-10-41-1/001-22-2 za koje je prema obavijesti dobivena suglasnost MUP-a, 12. prosinca 2022. za postavu uspornika u Ulici Andrije Žaje od Nove ceste do Ulice Božidara Adžije.
2. Vijeće Mjesnog odbora „Samoborček“ traži komisijski očevid radi uspostave mjera za usporenje prometa u Ulici Andrije Žaje na potezu od Petračićeve ulice do Ulice Božidara Adžije.
3. Ovaj Zaključak dostavlja se Vijeću Gradske četvrti Trešnjevka - sjever.

b) nedopušteno parkiranje na zelenim površinama
Predsjednik otvara raspravu te daje riječ članici vijeća Maji Đuroković koja obrazlaže prijedlog. Zaključuje raspravu. Vijeće Mjesnog odbora „Samoborček“  JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ traži pojačani nadzor komunalnih redara na području Mjesnog odbora „Samoborček“ zbog učestalog parkiranja na zelenim površinama. 
2. Vijeće Mjesnog odbora „Samoborček“ traži Izvješće Prometnog redarstva o obavljenim očevidima te broju i ukupnom iznosu izrečenih kazni za nepropisno parkirane automobile u razdoblju od 1. listopada 2023. do 15. siječnja 2024.
3. Ovaj Zaključak dostavlja se Vijeću Gradske četvrti Trešnjevka - sjever.

c) informacija o pilot projektu izgradnje poluukopanih spremnika za oporabivi otpad

Predsjednik je izvijestio da je na poziv Ureda za mjesnu samoupravu sudjelovao u radu tima za ocjenu i prijedlog lokacija za postavljanje poluukopanih spremnika na području Mjesnog odbora „Samoborček“.
Načelna ideja je da poluukopani spremnici trebaju/mogu biti postavljeni na mjestima sadašnjih zelenih otoka te bi dijelom zelene otoke i zamijenili. Moguće je predlagati i nove lokacije, ali trebaju biti zadovoljeni temeljni (okvirni) kriteriji koji propisuju da je spremnike moguće postaviti na način da u krugu od 200 m zadovoljavaju potrebe 200 stanova. 
Na području Mjesnog odbora "Samoborček" procijenjeno je da su moguće 4 lokacije i to: Andrije Žaje 25; Magazinska cesta 29; Nova cesta 1; Otona Kučere 64.
Vijeće Mjesnog odbora „Samoborček“ primilo je na znanje predmetnu informaciju.

d) nedopušteno dovođenje pasa u zaštićene prostore dječjih igrališta
Predsjednik otvara raspravu te daje riječ članu vijeća Noah Kraljević koji obrazlaže prijedlog. Zaključuje raspravu. Vijeće Mjesnog odbora „Samoborček“  JEDNOGLASNO donosi






Z  A   K  L  J  U  Č  A  K

1. Vijeće Mjesnog odbora „Samoborček“ traži postavljanje tabli na sve ulaze u sva ograđena dječja igrališta na području Mjesnog odbora „Samoborček“ koje, uz ostale potrebne obavijesti moraju nužno sadržavati:
- znak zabrane ulaska psima u prostor ograđenih dječjih igrališta
- Članak 8. Odluke o uvjetima i načinu držanja kućnih ljubimaca i načinu postupanja s 
  napuštenim i izgubljenim životinjama od 19. listopada 2015. – dio koji se odnosi na 
  zabranu ulaska psima u prostor ograđenih dječjih igrališta
- visinu i način kazne za nepoštivanje zabrane (Članak 22. iste odluke)
2. Ovaj Zaključak dostavlja se Vijeću Gradske četvrti Trešnjevka - sjever.

Ad 5. Pitanja, prijedlozi i obavijesti 
Predsjednik utvrđuje da će se datum slijedeće, 35. sjednice utvrditi naknadno. 
Sjednica Vijeća završila je u 21.35 sati.
         
       ZABILJEŽIO                                                                                                        Predsjednik
       Ivan Maksan                                                                                                Vijeća Mjesnog odbora
                                                                                                                                     ”Samoborček”                                                                                                                                      

[bookmark: _GoBack]                                                                                                                                   Ivan Maksan, v. r.





Prilog:
Izvješće o glasanju

	
	
	
	
	

	
	
	
	
	

	
	
	
	
	

	
	
	
	
	

	
	
	
	

	Izvješće o glasanju, 34. sjednica

	
	
	
	
	

	Članovi Vijeća
	Točka 1.
	Točka 3.
	Točka 4a.
	Točka 4b.
	Točka 4c.

	IVAN MAKSAN
	+
	+
	+
	+
	+

	NIKOLINA RAJKOVIĆ
	+
	+
	+
	+
	+

	ANA LEGČEVIĆ
	+
	+
	+
	+
	+

	NOAH KRALJEVIĆ
	+
	+
	+
	+
	+

	MAJA ĐUROKOVIĆ
	+
	+
	+
	+
	+

	MIRJANA ANA-MARIJA PISKULIĆ
	+
	+
	+
	+
	+

	    SUZDRŽAN=  0
	
	
	
	
	

	    NIJE PRISUTAN= prekrižiti ime
	
	
	



image1.png




